Metodický list k zrealizovanej aktivite s názvom Denaturácia bielkovín
Cieľaktivity: Vysvetliť proces denaturácie bielkovín, poukázať na spôsoby denaturácie a význam denaturácie pre človeka.
Vyučovacípredmet: Chémia, 9. ročník, téma: Bielkoviny
Pomôcky: vajcové bielko, kadička, 3 skúmavky, stojan na skúmavky,  zátka na skúmavku, kahan, zápalky, kvapkadlo, kyselina octová
Príprava:  Žiaci poznajú potraviny, ktoré obsahujú bielkoviny (mäso, ryby, vajcia, strukoviny,...). Žiaci poznajú pravidlá bezpečnosti práce v chemickom laboratóriu.
Postup: Pripravíme si roztok vajcového bielka (vajcové bielko zmiešame so 100 ml vody). Do troch skúmaviek dáme približne 3 ml roztoku vajcového bielka. Prvú skúmavku zazátkujeme a chvíľu pretrepeme. Druhú skúmavku zahrievame. Do tretej skúmavky pridáme pár kvapiek kyseliny octovej. Pozorujeme.
[bookmark: _GoBack]Zhrnutie: Tento pokusvysvetľuje proces denaturácie – zrážania bielkovín a zároveň poukazuje na rôzne spôsoby zrážania bielkovín. Niektoré poznajú z praktického života – pôsobením teploty (varenie vajíčka), mechanickým pôsobením (tvorba snehu z bielkov pri pečení koláča), ale aj nové spôsoby, ktoré ešte nepoznajú – pôsobením kyselín. Denaturácia môže byť vratná – po určitom čase dôjde k obnoveniu štruktúry bielkoviny a nevratná – štruktúra bielkoviny je zmenená natrvalo. Denaturáciou sa mení štruktúra bielkovín a bielkoviny sa stávajú stráviteľnejšie, pričom sa ich biologická hodnota nemení.
Prílohy: 
Text na tabuli:
Denaturácia bielkovín = zrážanie bielkovín
Faktory spôsobujúce denaturáciu:
1. teplota – nad 40 stupňov
2. kyseliny
3. mechanické faktory – silné trasenie a šľahanie roztokov
- denaturácia bielkovín – vratná (renaturácia)
                                     - nevratná (trvalá) 
